CELEX: 62011CN0064
Language: et
Date: 2011-02-11 00:00:00
Title: Kohtuasi C-64/11: 11. veebruaril 2011 esitatud hagi — Euroopa Komisjon versus Hispaania Kuningriik

9.4.2011   
            
            
               ET
            
            
               Euroopa Liidu Teataja
            
            
               C 113/8
            
         11. veebruaril 2011 esitatud hagi — Euroopa Komisjon versus Hispaania Kuningriik
   (Kohtuasi C-64/11)
   2011/C 113/17
   Kohtumenetluse keel: hispaania
   
      Pooled
   
   
      Hageja: Euroopa Komisjon (esindajad: R. Lyal ja J. Baquero Cruz)
   
      Kostja: Hispaania Kuningriik
   
      Hageja nõuded
   
   
               —
            
            
               tuvastada, et kuninga 5. märtsi 2004. aasta seadusandliku dekreedi 4/2004 artikli 17 lõikega 1, millega kiidetakse heaks ettevõtte tulumaksu seaduse konsolideeritud versioon, on Hispaania Kuningriik rikkunud Euroopa Liidu toimimise lepingu artiklit 49 ja Euroopa Majandusühenduse lepingu artiklit 31;
            
         
               —
            
            
               mõista kohtukulud välja Hispaania Kuningriigilt.
            
         
      Väited ja peamised argumendid
   
   Vaidlusaluse sättega nähakse ette selliste äriühingute realiseerimata kapitalikasumi erinev kohtlemine, kes kannavad oma asukoha üle teise Euroopa Liidu liikmesriiki, kes lõpetavad tegevuse Hispaanias, et jätkata seda teises liikmesriigis, või kes kannavad oma vara üle teise liikmesriiki. Sellisel juhul maksustab Hispaania Kuningriik realiseerimata kasumi riigist lahkumise hetkel, mistõttu asjaomased äriühingud peavad tasuma maksuvõla realiseerimata ja hüpoteetilise tulu eest, mida nad võib-olla kunagi ei teeni. Selline kord kujutab endast erandit tavaliselt kohaldatavatest eeskirjadest, mille kohaselt maksustatakse maksukohustuslase poolt maksustamisperioodil tegelikult teenitud tulu.
   Komisjon on seisukohal, et hispaania õigusnormid on selles osas vastuolus EL toimimise lepingu ja Euroopa Majanduspiirkonna lepinguga, kuna tegemist on diskrimineeriva meetmega ja igal juhul asutamisvabaduse ebaproportsionaalse piiramisega. Hispaania õigusnormid võivad pärssida ettevõtete või vara liikumist, mis tagaksid majandusressursside parema jaotuse.
   Komisjon on seisukohal, et äriühingutel peab olema õigus kanda oma registrijärgne asukoht või oma üksikud varad teise liikmesriiki ilma, et nad peaksid läbima ülemäära keerulisi ja kulukaid menetlusi. Nimetatud institutsioon on seisukohal, et miski ei õigusta realiseerimata kasumi suhtes kohaldatava maksu viivitamatut sissenõudmist Hispaania äriühingu asukoha üleviimisel teise liikmesriiki või Hispaanias asuva püsiva tegevuskoha tegevuse lõpetamisel või Hispaanias asuva vara üleviimisel teise liikmesriiki, kui sama maksu ei kohaldata võrreldavates siseriiklikes olukordades.